rlitschk/wikidir huggingface dataset:
Tenness is en cheemsch Element, dat in dat Periodensystem twüschen de Elementen Livermorium un Oganesson höört, de all künstlich maakt worrn sünd. Dat Element hett dat Atomteken Ts. Tenness is 2010 an’t Vereenigte Institut för Karnforschen (JINR) in Dubna bi Moskau opdeckt worrn. Tenness weer 2010 dör Bescheeten vun Berkelium (249Bk) mit dat Atomen vun’t Element Calcium (48Ca) tüügt. Dorto weer en Proov vun 22 mg 250 Daag bestrahlt un dorna 90 Daag in’t Oak Ridge National Laboratory rein maakt. Disse Proov is denn an’t Institut vun Dubna, Russland, in’n U400-Zyklotron för 150 Daag mit Clacium-Atomen beschoten worrn, wat to de eersten söss Atomen vun dat ne’e Element Tenness föhrt hett. Fief dorvun weern dat Isotop 293Ts, dat sösste 294Ts. Disse Synthees weer de Hööchdpunkt vun de russ’sch-US-amerikaanschen Tosamenarbeit twüschen dat JINR un dat Lawrence Livermore National Laboratory, de 1989 los güng. 2014 is Tenness an’t GSI (Sellschop för Sworionenforschen) nawiest worrn. Dat Element is toeerst ünner den vörlöpigen Naam Ununseptium bekannt worrn, de sik ut dat latiensche unus („een“) un septem („söven“) tohopensett un vun de Atomtall 117 afleidt is. Bito is ok de Naam Eka-Astat bruukt worrn, vunwegen dat dat Element in’t Periodensystem ünner dat Astat to stahn
Adolf Albin (* 14. September 1848 in Bukarest; † 22. März 1920 in Wien) weer en Schachmeester un -theoretiker ut Rumänien. Adolf Abin hett dat Schachspelen erst mit 22 Johr lehrt. He wurr in dat stark besett Turnier 1893 in New York Tweet achter Emanuel Lasker, bleev aber vör Eugene Delmar, Francis Joseph Lee, Jackson Whipps Showalter, James Moore Hanham, Harry Nelson Pillsbury un annern. Een Johr later, weer in New York, wurr he Tweet achter Wilhelm Steinitz bi de sien letzten Turniersieg. He weer ok Deelnehmer an dat berühmte Turnier vun Hastings 1895, keem dor aber blots up en achteren Platz. 1901 in Wien deel he sück den 3. Platz mit Georg Marco noch vör Julius Perlis un annern. Carl Schlechter wunn dat Turnier vör Simon Alapin. Sien letzt Turnier speel he 1915 in Wien (6. Trebitsch-Turnier), wo he noch mal Platz 5 bi 8 Deelnehmer recken dee. Albin hett ok mehrere Wettkämpe bestreeden, dorünner 1894 in New York gegen Jackson Whipps Showalter (7:10 bi 9 Remisen), 1900 in Wien gegen Simon Alapin (1:1 bi 4 Remisen), 1901 in Wien gegen Georg Marco (2:4 bi 4 Remisen) un 1918 in Wien gegen Richard Réti (1:1). Sien hööchste historsch Elo-Tall
Roentgenium (op düütsch ok Röntgenium schreven) is en cheemsch Element mit de Atomtall 111 un dat Atomteken Rg, dat to de Transactinoiden höört. Roentgenium is en künstlich tüügt Övergangselement dat in dat Periodensystem in de 11. Grupp steiht, dat opstunns sössmol vun Forschers ut Darmstadt un ok eenige mol vun Forschers ut dat japaansch Riken-Institut maakt warrn kunn. Roentgenium is to’n eersten mol 1994 an de Sellschop för Sworionenforschen (GSI) bi Darmstadt vun en internatschonal Forschergrupp üm Sigurd Hofmann tüügt worrn. Mit Help vun den Gaumaker UNILAC hebbt se Nickelatomen op bannig hoge Snelligkeit brocht un denn mit Wismutatomen beschaten. Dat ne’e Element Roentgenium is dör Karnfusion entstahn. Mit Help vun den Snelligkeitsfilter SHIP isoleert un nawiest worrn. De nafolgend Formel wiest de Reakschoon: 64 N i + 209 B i ⟶ 272 R g + 1 n {\displaystyle \mathrm {{}^{64}Ni+{}^{209}Bi\longrightarrow {}^{272}Rg+{}^{1}n} } . Dat Element hett toeerst den Naam Unununum (Atomteken „Uuu“) kregen, watt för de dree Eenen vun de Atomtall stünn (vun’t lat.: unus). De GSI hett an’n 18. Mai 2004 vörslahn, dat Element na den düütschen Physiker Wilhelm Conrad Röntgen to nöömen. De offiziell Naam weer denn an’n 1. November 2004 dör de IUPAC vergeven, man eerst
Ardnacrusha (irisch: Árd na Croise) is dat gröttste Loopwaterkraftwark in Irland, dat in de Neeg vun de Stadt Limerick liggt. Dat Kraftwark is 1929 vun Siemens-Schuckert fardig stellt. To de Tiet hett dat Kraftwark 90 % vun den gesamten irischen Stroom produzeert. Vundaag liggt de Andeel jümmer noch bi 2 % Spiest warrt dat Kraftwark vun den Stroom Shannon. De Ünnerscheed in de Hööch liggt bi ungefähr 30 m un warrt för de Schippfohrt mit en Tweekamerslüüs överwunnen. För Wannerfisch as de Lachs gifft dat an de Siet vun de Staumuer en Fischledder. Jungalen warrt ünnern an dat Bowark in Tanks insammelt un mit LKWs na baven brocht. Jane Cumberlidge: „Binnengewässer Irland. Alle schiffbaren Flüsse und Kanäle (Führer für Binnengewässer)“, 2003, Edition Maritim; ISBN 978-3892254683 (hoochdt.)
Desprez is de Familiennaam von Cyril Despres (* 1974), franzööschen Endurofohrer, Florian-Jules-Félix Desprez (1807–1895), franzööschen Kardinaal, François Desprez (üm 1525–üm 1580), franzööschen Teekner, Koppersteker un Verleger, Josquin Desprez (1450/1455–1521), franzööschen Kumponist un Sänger, Louis Jean Desprez (1737–1804), franzööschen Architekt un Maler, Médard Desprez (1764–1842), franzööschen Banker. Kiek ok bi: Deprez, Despres. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Gordon „Specs“ Powell (* 5. Juni 1922 in New York City; † 15. September 2007 in San Marcos, Kalifornien) weer en US-amerikaansch Jazz-Slagtüüchspeler vun den Swing un Bop. Powell speel anfangs neben Slaftüüch ok Klaveer in sien eegen Combo, wessel denn aber Enn‘ vun de 1930er Johren ganz to dat Slagtüüch. He speel tonächst mit en eegen Ensemble (1938) un dornah mit Edgar Hayes (1939), Eddie South (1939/1940), dat John Kirby Sextett (1941/1942), Benny Carter (1941/1942) un Ben Webster. Af 1943 weer he as eerst Afroamerikaner Studiomusiker bi CBS, van 1947 bit 1972 weer he Liddmaat vun dat Ray Bloch Orchestra, mit dat he in de Feernsehshows vun Ed Sullivan un Jackie Gleason uptreeden dee. Bi CBS wark Powell bi Upnahmen ünner annern vun Alfredo Antonini, Frank Sinatra, Harry Belafonte, Carroll Burnet, Melba Moore un Barbra Streisand mit. Dorneben speel he aber ok wieder Jazz, to’n Bispeel mit Benny Goodman 1944, dat Red Norvo Sextett 1944/1945, Mildred Bailey, Clyde Hart, Billie Holiday, Erroll Garner un in’n Trio mit Teddy Wilson. Sien eenzig Upnahm ünner eegen Naam speel he 1957 för Roulette in. He weer verheiraadt un harr dree Kinner. 2004: Big Band and Jazz Hall of Fame DNB-Katalog Biografie vun
Peter William Vanderkaay (* 12. Februar 1984 in Rochester Hills, Michigan) is en ehmalger US-amerikaansch Swemmsportler, de sück up de längeren Freestilstrecken spezialisiert hett. Studeert un traineert hett he an de University of Michigan. To sien gröttste Erfolge hörrn de Goldmedaillen bi de Olympisch Sömmerspelen 2004 in Athen mit de US-amerikaansch 4 × 200 Meter Freestilstaffel (gemeensam mit Michael Phelps, Ryan Lochte un Klete Keller) un bi de Olympisch Sömmerspelen 2008 in Peking över de glieker Streck (gemeensam mit Michael Phelps, Ryan Lochte un Ricky Berens), wobi se dor ok noch en Weltrekord schafft hemm, de 2009 weer ünnerboden wurr. In de glieker Besetten as bi den eersten Olympiasieg wurrn se 2005 un 2007 ok noch Weltmeester över disse Streck. Dorto keem bi de Olympisch Sömmerspelen 2012 in London noch en Bronzemedaille över 400 Meter Freestil achter Sun Yang ut China un Park Tae-hwan un Süüd-Korea. Offizielle Website vun Peter Vanderkaay (engelsch)
De 20. März is de 79. Dag in’n Gregoriaanschen Klenner. In en Schaltjohr is dat de 80. Dag. 2003: De Drüdde Golfkrieg (Irakkrieg) fangt an. 43 v. Chr.: Ovid, röömschen Dichter († 17 oder 18) 1767: Jean-Victor Bertin, franzöösch Maler († 1842) 1770: Friedrich Hölderlin, düütsch Dichter vun de Romantik († 1843) 1821: Klaas Brix, plattdüütsch Schriever († 1890) 1872: Conrad Borchling, düütsch Germanist († 1946) 1903: Vincent Richards, US-amerikaansch Tennisspeler († 1959) 1914: Wendell Corey, US-amerikaansch Schauspeler un Politiker († 1968) 1923: Ralph Giordano, düütsch Schriever († 2014) 1940: Jana Mrázková, tschechoslowaaksch Ieskunstlöperin 1947: Samuel Kobia, keniaansch Geistlicher 1947: Karel Kodejška, tschechoslowaaksch Skispringer 1948: John de Lancie, US-amerikaansch Schauspeler 1950: William Hurt, US-amerikaansch Schauspeler († 2022) 1956: Catherine Ashton, britisch Politikerin 1958: Holly Hunter, US-amerikaansch Schauspelerin 1960: Juri Georgijewitsch Schargin, russisch Kosmonaut 1968: Petra Damm, düütsch Footballnatschonalspelerin 1977: Martin Derganc, sloweensch Radrennfohrer 2001: Renata Flores Rivera, peruaansch Singersche 1619: Matthias, Kaiser vun dat Hillig Röömsch Riek vun Düütsche Natschoon (* 1557) 1746: Nicolas de Largillière, franzöösch Maler (* 1656) 1866: Rikard Nordraak, norweegsch Komponist (* 1842) 1973: Adolf Strauß, düütsch Offizier in den Tweeten Weltkrieg (* 1879) 1981: Irving Warren Jaffee, US-amerikaansch Iesflinklöper un Olympiasieger (* 1906) 1993: Polykarp
Johan van Oldenbarnevelt (* 14. September 1547 in Amersfoort; † 13. Mai 1619 in Den Haag) weer en nedderlannschen Staatsmann un Diplomat (Raatspensionär). 1564 vertrock Oldebarnevelt nah Den Haag un arbeit dor bi en Afkaten. Vunwegen sien Studium keem he in allerhand Länner rüm. He studeer in Löven, Bourges, Heidelbarg, Köln un Padua. Dornoh is he in dat Johr 1572 Hölpsmann vun Wilhelm vun Oranien wurrn. 1575 heiraat he Maria vun Utrecht, wat en rieke Fro weer. So keem he süms to allerhand Vermögen. Vun 1576 - 1582 weer he Afkaat vun den Raat vun de Stadt Rotterdam. In düsse Tiet güng dat mit de Stadt oorntlich vörut. 1586 is he Landsafkaat vun de Staaten Holland un Utrecht wurrn. He möss as nederlannschen Staatsmann rümlaveren mank de Grootmächt England, Frankriek, Spanien un verscheden düütsche Staaten. Dat kreeg he ganz goot hen. 1602 sorg he dor mit vör, dat de VOC (Vereente Oostindische Company) grünnt wurrn is. 1609 bröch he en 12-jöhrigen Wapenstillstand mit Spanien towege. Oldebarnevelt keem nich so goot mit den neen Statthöller Prinz Moritz vun Oranien torecht. Dat geev Striet, vunwegen dat he nich geern Macht ut de Hannen geev. Babenhen höör he to de Grupp vun de
919: Hartog Hinrich I. vun Sassen, mit den Binaam „De Vageler“ warrt in Fritzlar vun de Franken, Sassen un Döringers to'n König vun dat Düütsche Riek (regnum theutonicum) wählt. 1619: De nedderlannsche Staatsmann Johan van Oldebarnevelt warrt in Den Haag to Dode verordeelt. En Dag later warrt he en Kopp körter maakt. 1721: Paster Hans Egede ut Norwegen geiht mit siene Familie an Bord vun en Schipp un föhrt na Gröönland. He meent, dor geev dat noch Wikingers, un de will he to'n christlichen Gloven bekehren. Man he drüppt up Gröönland de Inuit un warrt to „de Gröönlänner ehrn Apostel“ 1797: De leste Doge vun de Republiek Venedig, Ludovico Manin, gifft Bott. De grote Raat kümmt to'n lesten Mol tohopen. Mit Venedig siene Unafhängigkeit is dat nu vörbi. 1907: In de Methodistenkark vun Grafton in den US-Bundsstaat West-Virginia warrt en Memorial Mothers Day Meeting afholen. Ut düsse Wuddel wasst later de Mudderdag, de hüdigendags in allerhand Länner vun de Welt up'n 2. Sönndag in'n Mai fiert warrt. 2008: Bi en swoor Eerdbeven in Sichuan vun 7,9 Stark up de Richter-Skala in'n Süüden vun China kommt 50.000 Inwahner to Dood. Mehr as 5 Million Minschen verleest hör Tohuus. 2010: Bi Tripolis
Gerhard „Gerd“ Müller (* 3. November 1945 in Nördlingen; † 15. August 2021 in Wolfratshausen) weer en düütsch Footballspeler. Mit 365 Doren in 427 Partien is de as „Bomber der Nation“ beteekend Müller Rekorddoorschütten vun de Football-Bundsliga un gellt wegen sien besünners goot Körperbeherrschung un Fähigkeit to Antizipatschoon as en vun de best Störmer vun all Tieden. 1970 wurr he mit den Ballon d’Or as Europas Footballer vun dat Johr uttekent. As Speler vun den FC Bayern München (1964 bit 1979) wunn Müller veer düütsch Meesterschapen, veermal den DFB-Pokal, dreemal den Europapokal vun de Landsmeester, eenmal den Europapokal vun de Pokalsieger as ok eenmal den Weltpokal. Mit de düütsch Natschonalmannschap wurr he 1972 Europameester un 1974 Weltmeester. För Düütschland hett he in 62 Lännerspelen 68 Doren schaaten. Sien Loopbahn fung 1958 bi den TSV 1861 Nördlingen an, wo he bit 1964 bleev. Dornah wessel he to FC Bayern München. 1979 is he in de USA wesselt, to Fort Lauderdale Strikers. Nah dat Karriereenn’n weer he van 1992 bit 2014 as Co-Trainer in‘n Trainerstaff vun de tweet Mannschap vun Bayern München tätig. Later is he an Demenz krank wurrn. 2014 wurr he in de Hall of Fame vun den Düütschen Sport
1099: De christlichen Truppen nehmt bi den 1. Krüüztog Jerusalem in 1683: Wien lehnt gegen 300.000 Mann Truppen vun dat Osmaansche Riek de Kapitulatschoon af. Vun nu af an warrt de Stadt to’n tweeten Mol in ehre Geschicht (na 1529) belagert. Eerst later slutt sik de Kaiser mit Polen, Bayern un Sassen tohopen. 1960: De Fritz-Reuter-Sellschop wurrd grünnd. 2009: Caspian-Airlines-Floog 7908 endt mit den Afstört in Iran. All 168 Lüüd an Bord starven. 1606: Rembrandt van Rijn, nedderlannschen Maler († 1669) 1798: Fooke Hoissen Müller, Mathematiker un plattdüütsch Schriever († 1856) 1873: August Heinrich Grimm, plattdüütsch Schriever († 1944) 1918: Bertram Neville Brockhouse, kanaadsch Physiker un Nobelpriesdräger († 2003) 1921: Robert Bruce Merrifield, US-amerikaansch Chemiker un Nobelpriesdräger († 2006) 1943: Frank Glaubrecht, düütsch Synchroonsnacker un Schauspeler 1945: Jürgen Möllemann, düütsch Politiker († 2003) 1952: Celia Imrie, britisch Schauspelerin 1952: Terry O’Quinn, US-amerikaansch Schauspeler 1977: Sven Meyer, düütsch Ieskunstlöper († 1999) 1981: Lowell Bailey, US-amerikaansch Biathlet 1986: Tina Bachmann, düütsch Biathletin 1904: Anton Tschechow, russ’sch Schriever un Dramatiker (* 1860) 1919: Hermann Emil Fischer, düütsch Chemiker un Nobelpriesdräger (* 1852) 1933: Freddie Keppard, US-amerikaansch Jazzmusiker (* 1890) 1959: Ernst Pernoll, düütsch Politiker un Bundsdagsafordneter (* 1902) 2014: Edda Buding, düütsch Tennisspelerin
De Liste vun de ISO-3166-2-Codes för Aserbaidschan enthollen de Kooden för de 58 Rayons. De Kooden bestahn uit twee Deelen. De eerste Deel is de Lanneskood noh ISO 3166-1 (för Aserbaidschan AZ), de tweete is de Kood för de Rayon. 1Autonome Republiek vun Naxçıvan (NX) ISO 3166-2, Referenztabelle vun Lännercodes. ISO 3166-1, Referenztabelle vun Lännercodes, as se in Domainnamen sin.
1571: 4. bit 13. Oktober: Up de Synood vun Emden warrt de Heidelbarger Katechissen as Bekenntnisschrift un Lehrbook for de Nedderlannen insett. 1636: In den Dörtigjohrigen Krieg winnt de sweedsche Feldmarschall Johan Banér de Slacht bi Wittstock över den Kaiser sien Truppen, schoonst dat veel mehr sünd. 1957: De Sowjetunion bringt mit den Sputnik den eersten künstlichen Satelliten in de Umloopbahn um de Eer. 1966: Dat Land Lesotho wurrd unafhängig vun Grootbritannien 1542: Robert Bellarmin, röömsch Jesuit, Theoloog un Kardinal († 1621) 1774: Friedrich Wilhelm Albrecht, plattdüütsch Schriever († 1840) 1800: David Heinrich Müller, plattdüütsch Schriever († 1889) 1814: Jean-François Millet, franzöösch Maler vun den Realismus († 1875) 1822: Rutherford Birchard Hayes, US-amerikaansch Politiker un Präsident († 1893) 1824: Dorette Wellenkamp, plattdüütsche Schrieversche († 1904) 1840: Arthur Fitger, Dichter un Maler ut Demost, Bremer „Kunstpaavst“ in de Grünnertied († 1909) 1850: Jacob Nöbbe, düütsch Maler († 1919) 1888: Friedrich Olbricht, düütsch General un Wedderstandskämper († 1944) 1907: Bjørn Nielsen, däänsch Schachmeester († 1949) 1911: Hans Cossy, düütsch Schauspeler un Synchroonsnacker († 1972) 1916: Witali Lasarewitsch Ginsburg, russisch Physiker un Nobelpriesdräger († 2009) 1922: Eric Vaessen, düütsch Schauspeler un Synchroonsnacker († 2009) 1923: Charlton Heston, US-amerikaansch Schauspeler, Börgerrechtler un Schriever (†
Końskowola is en Dörp in den Süüdoosten vun Polen un de Hööftoort vun en Landgemeend mit densülbigen Naam. Dat liggt up 161,8 m Hööcht in dat Powiat Puławski in de Woiwodschap Lublin an den Kurówka-Stroom. 2004 leven dor 2.188 Inwahners. Börgermestersche is hüdigendags (2007) Ewa Gruza. Vun’n 8. Juni 1532 bit 1870 hett dat Dörp as Stadt gullen. Den Naam hett dat vun sien Grünner Jan Koninski. To’n eersten Mol is dor in dat Johr 1442 vun to hören. 1532 kreeg Końskowola Stadtrecht. Dat weer en Middelpunkt vun den Hannel mit allens, wat een to’n Leven bruukt. Babenhen geev dat dor en poor Textilfabriken. Minschen ut ganz Polen, man ok ut Sassen sünd dor denn hentrocken. As Polen to’n drüdden Mol deelt wurrn is, keem de Oort 1795 an Öösterriek. 1809 is he en Deel vun dat Hartogdom Warschau wurrn. Nah den Januarupstand hett Końskowola dat Stadtrecht verlaren. Vun 1918 af an höör dat Dörp wedder to Polen to. An’n Anfang vun den Tweden Weltkrieg hefft de Düütschen dat Dörp an’n 15. September 1939 innahmen. Dor is denn en Lager inricht wurrn, wo de Suldaten vun den Fiend insparrt wurrn sünd. Dor bleev dat nich lang bi. Man denn is
Eddie „Ed“ Asner (* 15. November 1929 in Kansas City, Missouri; † 29. August 2021 in Los Angeles, Kalifornien) weer en US-amerikaanschen Schauspeler. En van sien bekannst Rullen weer de vun den Journalisten Lou Grant, eerst in de Sitcom Mary Tyler Moore, dornah as Titelfigur in de Dramaserie Lou Grant. Ed Asner. Mehr Biller, Videos oder Audiodateien to’t Thema gifft dat bi Wikimedia Commons. Ed Asner in de Internet Movie Database (engelsch)
Kavaja (albaansch: Kavajë) is en Stadt in Middelalbanien, rund fief Kilometer südöstlich van dat Adriatisch Meer un 20 Kilometer südöstlich van Durrës gelegen. De Stadt hett 20.192 Inwahner (Volkstellen 2011). Kavaja is Amtssitt van en Bashkia, de neben de Stadt noch umliggend Oortschapen umfaat. Eerste Siedlungen nordwestlich van dat hüdig Stadtrebeet wurrn 1081 nöömt. En osmaansch Register list 1430/31 en Kavalye nöömt Dörp up, dat 16 Hüüs tell. Wegen de strategisch goot Laag an de antiken röömsch Hannelsstraat Via Egnatia wurr dat Dörp grötter un tell 1583 um de 150 Hüüs. Kavajë. Mehr Biller, Videos oder Audiodateien to’t Thema gifft dat bi Wikimedia Commons. Offizielle Internetsiet van de Bashkia Kavaja (albaansch) kavajaonline.com (albaansch) Ines Nurja: Censusi i popullsisë dhe banesave / Population and Housing Census – Tiranë 2011. Rezultatet Kryesore/Main Results. Hrsg.: INSTAT. Pjesa/Part 1. Adel Print, Tirana 2013 (instat.gov.al [PDF; afropen an’n 14. April 2019]).
Edward George Gibson (* 8. November 1936 in Buffalo, New York) is en ehmalger US-amerikaansch Astronaut. Gibson hett Ingenieurwesen studeert un kreeg in dit Fack 1959 en Bachelor vun de University of Rochester as ok 1960 en Master un 1964 sien Doktertitel, beid vun dat California Institute of Technology. Buterdem kreeg he 1974 de Ehrendokterwürde sowohl vun de University of Rochester as ok vun dat Wagner College in New York. In’n Juni 1965 wurr Gibson vun de NASA as Wetenschapsastronaut utwählt. Ansluutend hett he en 53 Week lang düern Floogtraining up de Williams Air Force Base in Arizona maakt He weer Liddmaat vun de Ünnerstüttensmannschapen un Verbinnensspreker (CapCom) för de Apollo-12-Maanndmission. He weer ok an de Entwicklung vun de Skylab-Ruumstatschoon bedeeligt. As Deel vun sien Vörbereiten för dat Skylab-Programm hett Gibson Solarphysik studeert un schreev dorbi dat Book The Quiet Sun, dat noch hüüd en Referenz-Handbook för de Sonnenphysik is. An‘n 16. November 1973 is Gibson as Wetenschapspilot vun de Skylab-4-Mission to’n darten un letzten bemannten Floog to de Skylab-Ruumstatschoon start. Bi dissen bit dorhen längsten Ruumfloog wurr he vun Kommandant Gerald Paul Carr un den Piloten William Reid Pogue begleit. Se hemm tallriek Experimente un umfangriek Eerd- un Sünnenbeobachtungen
Giovanni Rossignoli (* 3. Dezember 1882 in Pavia; † 27. Juni 1954 ok dor) weer en italieensch Radrennfohrer. Giovanni Rossignoli weer Profi-Radrennfohrer van 1903 bit 1914 un van 1919 bit 1927. Wiels sien sportlich Loopbahn weer he vun groot Konstanz, wenn he ok en ganz grooten Erfolg nich schafft hett. Glieks in sien eerst Profi-Johr 1903 hett Rossignoli dör twee Siege up sück upmarksom maakt; he wunn de Corsa Nazionale un La Seiconto. 1905 wunn he Mailand–Turin un wurr Tweet vun de Lombardei-Rundfohrt achter Giovanni Gerbi, 1906 weer he Sieger vun Mailand–Mantua un 1907 kunn he de Coppa Val d’Olona up sien Naam schrieven. Bi de italieensch Straatenmeesterschap 1907 keem he up den 3. Platz. Bi de groot Rundfohrten kunn sück Giovanni Rossignoli mehrfack goot platzeeren. Bi de Tour de France, an de he achtmal deelnommen hett, belegg he 1908 Rang 10, 1923 Rang 29, 1925 Rang 19, un 1926 keem he up den 21. Platz. Spoodrieker weer he bi den Giro d’Italia, den he negenmal fohren is: 1909 wunn he twee Deelstrecken un wurr Dart, 1911 wunn he een Deelstreck un keem up den tweeten Platz achter Carlo Galetti, aber vör Giovanni Gerbi un 1912 kemm he nochmals up
De Land und Forst (kort för Hannoversche Land- und Forstwirtschaftliche Zeitung, ok De Gröne nöömt) is ene Tietschrift för Land- un Forstwirte in Neddersassen. Se warrt jede Week rutgeven vun de Deutsche Landwirtschaftsverlag GmbH, de in Hannober ehren Sitt hett. De Verlag der Landwirtschaftskammer Hannover, de vun de Landweertschopskamer Hannober grünnt worrn is un vun 1947 af an Landbuch Verlags GmbH heten dee, hett glieks na’n Krieg an’n 1. Dezember 1945 ene Lizenz kregen, de Hannoversche Land- und Forstwirtschaftliche Zeitung ruttogeven. 1988 is ok de Tietschrift Landreport in de Land un Forst integreert worrn. 1998 is de Landbuch Verlag mit Tietschriften in Bayern un Hessen tohoopgahn un hett de Landleben Verlags GmbH grünnt. 2001 hebbt de Bayerische Landwirtschaftsverlag un Landbuch to’n Deutschen Landwirtschaftsverlag fusioneert. In dat veerte Quartal 2006 harr de Tietschrift ene verköffte Oplaag vun 67.775 Stück, de Chefredaktör is Wulf Obermeier. Websteed vun de Land und Forst (hoochdüütsch)
Rossignoli betekent Francesco Rossignoli (* 1963), italieenschen Radrennfohrer, Giovanni Rossignoli (1882–1954), italieenschen Radrennfohrer. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Karl Ernst Adolf Anderssen (* 6. Juli 1818 in Breslau; † 13. März 1879 ok dor), weer een düütschen Schachmeester. As he negen Johr old weer, hett he dat Schachspeel van sien Vader lehrt, he weer denn in sien Jöögd een temelk goden Speler, aber he hett eerst 1837 sien Abitur makt un denn Mathematik un Philosophie studeert. Nahdem he sien Staatsexamens afleggt harr, gung he 1848 nah een Probejohr an dat Friedrichs-Gymnasium in Breslau, as Huus-Schoolmeester nah Pommern. Van dor ut gung he faken nah Berlin, üm dor Schach to spelen. Dor lehr he de good Spelers kennen. De Berliner Schachsellschop hett hüm denn bold ok noch de Redaktschoon van de "Schachzeitung" up'd Oog drückt, de 1871 in "Düütsche Schachzeitung" umnömmt wurrn is und hüdtodag noch besteiht. Mit sien Schachkarriere gung dat ober all 1848 los, as he tegen Daniel Harrwitz unentscheden speelt hett. 1851 hett he an dat eerste Turnier van de nee Schachgeschichte in London deelnommen - un wunnen. Howard Staunton un Lionel Kieseritzky hörrn to de Spelers, de achter hüm liggen. In dat glieker Johr hett he Johann Jacob Löwenthal in en Wettstriet mit 5:2 slahn. Denn geev dat 1858 in Paris de inoffizielle Weltmeesterschapskamp tegen